

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 07.03.25

**Μήνυμα Δημάρχου Λευκάδας για την Παγκόσμια Ημέρα της Γυναίκας**

Η 8η Μαρτίου είναι ημέρα αγάπης και αναγνώρισης προς τη γυναίκα, τη δύναμη που γεννά, δημιουργεί και διαμορφώνει την κοινωνία μας. Είναι η στήριξη της οικογένειας, η κινητήριος δύναμη της προόδου και η αδιάκοπη πηγή ζωής και εξέλιξης.

Καθημερινά, με αφοσίωση και θυσίες, συμβάλλει σε κάθε πτυχή της κοινωνικής και επαγγελματικής ζωής, ενισχύοντας την εργασία, την επιστήμη, την εκπαίδευση και κάθε δημιουργικό πεδίο. Έχουμε χρέος να διασφαλίσουμε τη θέση και την καταξίωσή της, αναγνωρίζοντας την πολύτιμη προσφορά της.

Η ισότητα, ο σεβασμός και η έμπρακτη στήριξη προς τη γυναίκα δεν είναι μόνο υποχρέωση, αλλά καθήκον μας. Σήμερα και κάθε μέρα, εκφράζουμε την εκτίμηση, την αγάπη και την ευγνωμοσύνη μας.

Τέλος, κάθε περίπτωση εκβιασμού, εκφοβισμού και απαξίωσης προς τη γυναίκα αποτελεί ιδιώνυμο έγκλημα.

Με εκτίμηση,  
**Δρ.Ξενοφών Βεργίνης**  
Δήμαρχος Λευκάδας